ઓ હૃદય  તેં પણ ભલા  કેવો ફસાવ્યો છે મને જે નથી  મારાં બન્યાં  એનો  બનાવ્યો  છે મને  સાથ આપો  કે ન આપો એ ખુશી  છે આપની આપનો  ઉપકાર  મારગ  તો બતાવ્યો  છે મને  મારા દુઃખના કાળમાં  એને  કરું  છું  યાદ  હું મારા સુખના  કાળમાં  જેણે હસાવ્યો  છે  મને  હોત દરિયો તો હું તરવાની ય તક પામી શકત શું  કરું  કે  ઝાંઝવાંઓએ   ડુબાવ્યો   છે  મને  કાંઈ  નહોતું  એ  છતાં  સૌએ  મને  લૂંટી ગયાં કાંઈ  નહોતું  એટલે  મેં  પણ  લુંટાવ્યો  છે મને  આમ તો હાલત  અમારા બેયની સરખી જ  છે મેં ગુમાવ્યાં  એમ  એણે પણ  ગુમાવ્યો  છે મને  એ  બધાંના નામ લઈ  મારે  નથી થાવું ખરાબ સારા  સારા  માનવીઓએ   ફસાવ્યો  છે  મને  આ બધાં  બેફામ  જે  આજે  રડે છે  મોત પર એ બધાંએ  જિંદગી  આખી  રડાવ્યો  છે  મને -બરકત વિરાણી ‘બેફામ’ ક્લીક કરો અને સાંભળોઃ